stanford-oval/wikipedia huggingface dataset:
פקס
פקס מחשב אוטונומי

פקס מחשב מודרני יכול להתחבר למדפסת או מכונה רב-תכליתית, על ידי שימוש בשתי יציאות USB, כדי לשלוח, לקבל ולהדפיס פקסים (ללא צורך במחשב).
אפשרות שנייה היא להשתמש בתוכנת פקס לצורך שליחת פקס. ישנו מגון רחב של תוכנות פקס או שירותי פקס אונליין.
תוכנות פקס יעילות, במיוחד כאשר רוצים לשלוח כמות גדולה של פקסים לרשימות דיוור.
חלופות

חלופה מודרנית לשליחת פקסים היא שליחה של דואר אלקטרוני עם או בלי קובץ תמונה אחד או יותר כקובץ מצורף. חלופה זו מאפשרת צבעוניות ויתר גמישות ברזולוציית המידע. שיטה זו אינה דורשת מהמשתמשים התקנת מכשירים סורקים או מדפיסים ויכולת להפעילם. היא חסכונית, מהירה ובטוחה יותר מפני פריצות. לכן הפקס הולך ויוצא מהשימוש בעולם המודרני.
שירותי פקס לדואר מאפשרים להחליף את מכונת הפקס בשירות אשר מספק מספר פקס. בשיטה זו הפקס מגיע ישירות לתיבת הדואר האלקטרוני, בדרך כלל כקובץ PDF ואין צורך כלל במכונת פקס.
ראו גם

טלגרפיה
טלפון סלולרי
הערות שוליים

1 2  דרור פויר, ‏פלא טכנולוגי בן 165 שנה, באתר גלובס, 1 במאי 2011
↑  עשה דבר דומה, מעריב, 13 באוקטובר 1987
↑  עזרא אוחיון, מהפכת הרשת רק החלה, באתר הארץ, 27 במרץ 2010
↑  מכשיר אלקטרוני להעברת תכתובת, הארץ, 18 באוגוסט 1961
↑  טל שחף, "שלח את זה בפאקס", מעריב, 13 באוקטובר 1987
↑  פקס לפי דרישה, באתר גלובס, 15 בדצמבר 1997
חיבור מכשיר הפקס לאינטרנט, באתר גלובס, 3 בפברואר 1998
אפי לנדאו, ‏אינטרנט זהב שווק באירופה שירות פקס על האינטרנט של CMR הישראלית, באתר גלובס, 27 באפריל 2000
↑  יובל אלון, מי בכלל צריך פקס אם יש לו מחשב וכרטיס פקס?, חדשות, 1 במרץ 1993
גבי בשן, מחשבים – שירות פקס לחו״ל בהנחה, חדשות, 15 באוקטובר 1991
↑  רוני ליפשיץ, ‏חברת נטגונג פיתחה טכנולוגיה לחיבור ישיר אל הדואר האלקטרוני, באתר גלובס, 23 בפברואר 1998
↑  טכנולוגיית הפקס מתקשה להתקדם, באתר הארץ, 17 במרץ 2003
↑   עופר אדרת, הייקים הישראלים מסרבים בגאווה לעידן הדיגיטל, באתר הארץ, 31 במאי 2013
↑  אביב דילבסקי, הדיקטטורה של הפקס לביטול עסקות, באתר הארץ, 27 בספטמבר 2010
כשאין פקס בבית, באתר הארץ, 16 בדצמבר 2001
↑   רועי צ'יקי ארד, מי עדיין משתמש בפקסימיליות?, באתר הארץ, 26 באפריל 2013
↑  יהונתן ליס, הצעת חוק: משרדי הממשלה לא יחייבו אזרחים לפנות אליהם בפקס, באתר הארץ, 4 בפברואר 2014
↑   צבי זרחיה, נגמר עידן הפקס? אושרה ההצעה לחייב משרדי ממשלה להתקשר עם ספקים במייל, באתר TheMarker‏, 21 ביוני 2015
↑  מיכל רז-חיימוביץ', ‏בלי פקסים: משרדי ממשלה יחויבו לקבל מיילים מהציבור, באתר גלובס, 17 ביולי 2018
↑  יסמין יבלונקו, ‏גם מיושנים וגם מסוכנים: צ'ק פוינט מזהירה מפני הפקסים, באתר גלובס, 13 באוגוסט 2018
 עודד ירון, צ'ק פוינט מצאה פרצות חמורות בפקס; האם צריך להיפטר ממנו?, באתר הארץ, 14 באוגוסט 2018
| --- | --- |
בקרת זהויות :  NLI: 987007565339505171  BnF: cb11971520j (data)  GND: 4184642-4  LCCN: sh85046815  NARA: 10631259  NDL: 00567872  NKC: ph120145
פאלקנבאך

| --- | --- |

לוגו הלהקה
 מקום הקמה:  דיסלדורף 
 מוקד פעילות:  גרמניה
 תקופת הפעילות:  מ-1989
 סוגה:  פולק מטאל ויקינג מטאל בלאק מטאל
 חברת תקליטים:  Napalm Records
 www.falkenbach.de
 חברים
 ורטיאס ואקיאס
 
פאלקנבאך (בגרמנית: Falkenbach) היא להקת פולק מטאל מגרמניה. הלהקה היא בעצם מיזם יחיד של ורטיאס ואקיאס.
היסטוריה

הלהקה הוקמה בשנת 1989 ובאותה השנה הקליטה את קלטת הדמו הראשונה שלה, Havamal, קלטת דמו שהתאפיינה דווקא במוזיקת ללא כל השפעה מטאלית. בשנת 1995 שחררה הלהקה את החומר המטאלי המוקדם שלה, כאשר שני דמואים יצאו באותה השנה - Læknishendr ו-Ásynja. הלהקה הוציאה 7 קלטות דמו מרגע הקמתה, אך רק חמישה מהם ידועים ומוכרים לקהל השומעים. החומר המטאלי הראשוני של פאלקנבאך התאפיין בסאונד בלאק מטאל מחתרתי טיפוסי כלומר סאונד קלוקל וגרוע, ללא הפקה מקצועית. עם השנים התפתחה הלהקה מבחינה מוזיקלית ושילבה מאפיינים של מוזיקת עם ואף הוסיפה יותר אלמנטים אפיים למוזיקה שלה.
רוב השירים של פאלקנבאך נכתבים באנגלית אך חלקם נכתבו בנורדית עתיקה, לטינית ואף בגרמנית עתיקה.
השירים שנכתבו בנורדית עתיקה - רובם ככולם לקוחים מהספרות הנורדית הפאגאנית ומהמיתולוגיה הנורדית.
במהלך שנת 1995 החלו ההכנות לקראת הקלטתו של אלבום הבכורה של הלהקה Fireblade, אך בגלל בעיות בציוד ההקלטה, הופסקו ההקלטות לפני שלב המיקסינג.
האלבום Fireblade לא יצא לאור ובדצמבר באותה שנה החלו ההקלטות לאלבום בכורה אחר שישא שם אחר ...En Their Medh Riki Fara.... הכנת האלבום הושלמה במרץ 1996.
לאחר השקתו של האלבום Magni Blandinn Ok Megentiri, אלבומה המלא השני של פאלקנבאך, חדל ורטיאס ואקיאס מלהקליט מוזיקה על מנת להקדיש יותר זמן לחברת התקליטים שהקים: Skaldic Art Productions.
בשנת 2003, 5 שנים אחרי צאתו של אלבומה האחרון של פאלקנבאך, חזר ורטיאס ואקיאס לאולפן ההקלטות יחד עם שלושה מוזיקאים נוספים (שהיו חבריו הקרובים) להקלטת אלבום נוסף העונה לשם Ok Nefna Tysvar Ty.
אלבומה האחרון של הלהקה Heralding - The Fireblade יצא בשנת 2005, והוא מרכיב ברובו את השירים שהיו אמורים לצאת כאלבום הבכורה המקורי של הלהקה Fireblade, כאשר מרבית השירים הוקלטו ונערכו מחדש.
האלבום הכיל גם שני שירים(Laeknishendr ו- Skirnir) שהופיעו בדמו מ-1995 Laeknishendr.
גם באלבום Heralding - The Fireblade השתתפו שלושת המוזיקאים שנטלו חלק בהקלטת האלבום Ok Nefna Tysvar Ty.
ורטיאס ואקיאס מתגורר כיום בעיר דיסלדורף שבגרמניה.
דיסקוגרפיה

אלבומי אולפן
1996 - ...En Their Medh Riki Fara...
1998 - ...Magni Blandinn Ok Megintiri...
2003 - Ok Nefna Tysvar Ty
2005 - Heralding - The Fireblade
קלטות דמו (5 קלטות דמו ידועות מתוך 7)
1989 - Havamal (אלבום\דמו אקוסטי)
1995 - Laeknishendr
1995 - Promo '95
1995 - Asynja
1996 - Skinn Af Sverði Söl Valtiva...
חברי הלהקה

ורטיאס ואקיאס (Vratyas Vakyas) - שירה, גיטרות וקלידים.
מוזיקאים משלימים

Hagalaz - גיטרות בOk Nefna Tysvar Ty וב-Heralding - The Fireblade.
Tyrann - שירה בOk Nefna Tysvar Ty וב-Heralding - The Fireblade.
Boltthorn - תופים בOk Nefna Tysvar Ty וב-Heralding - The Fireblade.
פסקל קומלד

| --- | --- |

 לידה:  30 ביוני 1955 (בן 69) מונפלייה, צרפת 
 מוקד פעילות:  צרפת 
 סוגה:  sardana 
 שפה מועדפת:  קטלאנית, צרפתית, ספרדית 
 כלי נגינה:  פסנתר 
 פרסים והוקרה:  קצין מסדר האמנויות והספרות (23 במרץ 2017) 
 www.pascal-comelade.fr
 פרופיל ב-IMDb
 
פסקל קומלד (בצרפתית: Pascal Paul Vincent Comelade; נולד ב-30 ביוני 1955 במונפליה) הוא מלחין, צרפתי ממוצא קטלוני.
ביוגרפיה

פסקל קומלד התגורר מספר שנים בברצלונה. בהשפעת מוזיקה אלקטרונית ולהקת Heldon הוא הוציא את האלבום הראשון שלו בשנת 1975 בספרד.
במרוצת השנים הוא הוציא עשרות אלבומים בסגנונות שונות. במהלך הקריירה הוא שיתף פעולה עם זמרים ומוזיקאים שונים לרבות רוברט וייט ואנריק קאזאסס. האלבום האחרון פורסם בשנת 2019.
הוא מלחין ורב-אינסטרומנטלי. עבודותיו הן לעיתים קצרות, 2 או 3 דקות. פסקל קומלד מלחין מוזיקה אוונגרדית בלי לשכוח את השורשים. הוא מציין: "נמאס לי להיות הבן של אריק סאטי, האחיין של נינו רוטה ואני לא יודע מה עם קורט וייל".
פסקל קומלד הלחין מוזיקה לכמה סרטים. הוא זוכה להצלחה גדולה בצרפת וביפן, שם הוקמה להקה שמבצעת את המוזיקה שלו.
בשנת 1983 הוא הקים להקה Bel Canto Orquestra בה הוא משלב כלי זמר רגילים ומיניאטוריים.
פסקליס הראשון

האפיפיור פסקליס הראשון (בלטינית: Paschalis I;‏ מת ב-11 בפברואר 824) היה ההגמון של רומא מ-25 בינואר 817 עד מותו בשנת 824.
ביוגרפיה

פסקל מסימי היה בנו של בונוסוס מסימי ואפיסקופה תאודורה, ומונה על ידי האפיפיור לאו השלישי לממונה על מנזר סנטו סטפנו של האביסינים, שם היה אחראי בין היתר על רווחת עולי הרגל לרומא. כמו כן, הוא מונה לקרדינל של סנטה פראסדה. ב-25 בינואר 817 הוא נבחר לאפיפיור, וקיבל מן הקיסר לואי החסיד הבטחה על עצמאות שלטונו, ועל ריבונותו במדינת האפיפיור.
פסקליס השתדל לשתף פעולה עם האימפריה הפרנקית, ומשח את לותר הראשון כקיסר בשנת 823. עם זאת, לותר ניסה להגדיל את כוח הקיסרות על חשבון הכנסייה, מה שהביא להתנגשויות בינו לבין האפיפיור. פסקליס ניסה להשפיע גם בכנסייה האימפריאלית הפרנקית וחיזק את מעמדו ברומא. בנוסף, הוא היה גם דרבן פעילות מיסיונרית בצפון אירופה. גם מבחינה תרבותית, הוא היה פעיל, והוא טיפל בהקמה ושחזור של כנסיות רומיות, אשר היו מעוטרות בחלקן עם פסיפסים על פי מסורת עתיקה.
ברומא הוא לא היה פופולרי בגלל הממשל הקפדני שלו, ובשנת 824 פרצו מהומות ברומא. ב-11 בפברואר 824 מת פסקליס ברומא, ולאחר מותו הוא נקבר בכנסיית סנטה פראסדה שנבנתה מחדש, אולם יורשו אאוגניוס השני העביר את עצמותיו לקפלה בבזיליקה של הוותיקן.
פרוטאוס (מיתולוגיה)

| --- | --- |

 תפקיד:  אל ים
 תרבות:  מיתולוגיה יוונית
 מקום מגורים:  מתחת לפני הים
 אלים מקבילים:  נראוס
 אב:  פוסידון
 בן או בת זוג:  Psamathe, Torone 
 צאצאים:  Idotea, Tmolus, Telegonus, Cabeiro, Polygonus 
 
פרוטאוס (ביוונית עתיקה: Πρωτέυς) הוא אל במיתולוגיה היוונית.
אטימולוגיה

משמעות שמו - ראשון, בכור, מרמזת כנראה על היותו בכור אחיו. לרוב נחשב לנכדו של פוסידון, אך לעיתים נחשב לבנו. במקרה זה הוא אחיו הגדול של טריטון, יורשו של פוסידון (תואר זה הוא ייצוגי בלבד - כאל, פוסידון הוא בן-אלמוות ואין לו צורך ביורש), אם כן, הוא כנראה בנו השני או שוויתר על תפקידו.
משפחתו

פרוטאוס הוא נכדו של פוסידון שהזדווג עם איתרה בת האנוש כדי להוליד את ההרפיה שהולידה לו את לניקוס שהוליד את פרוטאוס וגם את אוריון (הצייד המיתולוגי) ואת למיה המפלצת טורפת הילדים. פרוטאוס היה אל ים שביכולתו לשנות את צורתו. באודיסיאה הוא "הזקן מן הים", שיכול היה לענות על כל שאלה אם ייתפס, אך האחיזה בו הייתה קשה מכיוון שהוא היה משנה את צורתו כל העת.
פרוטאוס ומנלאוס

אחרי שבתו של פרוטאוס, אידוטאה, מספרת לו עליו, מנלאוס מלך ספרטה לוכד אותו לבסוף למרות שהוא מחליף את צורתו לאריה, נחש, נמר, חזיר, וצורות אחרות, ומצליח להוציא ממנו מידע על כך שאודיסאוס חי ושהוא נמצא באי של קליפסו. פרוטאוס חוזה למנלאוס שהאלים ישלחו אותו לשדות אליסיום. מנלאוס מעביר את המידע על אודיסאוס לבנו של זה, טלמאכוס.
ברומן יוליסס נקרא הפרק השלישי בשם זה.
פאראד (הונגריה)

פאראד (בהונגרית: Farád) הוא כפר במחוז גיור-מושון-שופרון, בצפון-מערב הונגריה.
יהודי פאראד

המצבות היהודיות העתיקות בבית העלמין של הכפר מעידות על כך שיהודים התגוררו במקום כבר במאה ה-17. בשנת 1831 ישבו בפאראד 146 יהודים.
הקהילה היהודית הוקמה לקראת המחצית השנייה של המאה ה-19 אז הוקם גם בית כנסת. ב-1869 הצטרפו לזרם האורתודוקסי.
בשנת 1930 חיו בקהילה רק 34 יהודים.
במאי 1944 כחודשיים לאחר כניסת הצבא הגרמני להונגריה, רוכזו יהודי פאראד בבית הכנסת ומשם הובלו לגטו שהוקם בעיירה הסמוכה צ'ורנה. מיד לאחר גירוש היהודים מהכפר, הרסו הגרמנים את בית הכנסת, ותושבי הכפר בזזו את רכוש היהודים. ב-18 ביוני הועברו כל יושבי גטו צ'ורנה לגטו שופרון, וב-5 ביולי 1944 שולחו למחנה ההשמדה אושוויץ.
| שנה | מספר היהודים בעיר | כלל האוכלוסייה |
| --- | --- | --- |
| 1840 | 115 |  |
| 1880 | 169 | 1,892 |
| 1910 | 116 |  |
| 1920 | 54 |  |
| 1930 | 34 |  |
| 1941 | 29 | 1,882 |
הערות שוליים

↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת צ'ורנה |
| --- | --- | --- |
| יישובים | צ'ורנה • אצ'לג • באגיוגסובאט • ברבץ' • בודונהיי • בוגיוסלו • בשארקאן • צקוהאזה • דר • אגייד • פאראד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד  • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סאן • סיל • סילשארקאן • טארנוקרטי • ז'בהאזה • ואג |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
פרנק סטילוול

| --- | --- |

 לידה:  27 ביוני 1888 הות'ורן, אוסטרליה 
 פטירה:  8 בפברואר 1963 (בגיל 74) מלבורן, אוסטרליה 
 ענף מדעי:  גאולוגיה 
 מקום לימודים:  אוניברסיטת מלבורן 
 פרסים והוקרה:  David Syme Research Prize (1919)  עמית האקדמיה האוסטרלית למדעים (1954)  מדליית קלארק (1951)  חבר במסדר האימפריה הבריטית 
 
פרנק לזלי סטילוול (באנגלית: Frank Leslie Stillwell ‏ 27 ביוני 1888 - 8 בפברואר 1963) היה גאולוג אוסטרלי, זוכה מדליית קלארק מטעם החברה המלכותית של ניו סאות ויילס בשנת 1951.
חייו

סטילוול למד באוניברסיטת מלבורן והצטרף למשלחת האוסטרלו-אסייתית לאנטארקטיקה (1914-1911) כגאולוג. במשך 17 חודשים שהה באנטארקטיקה בפיקודו של דאגלס מוסון. הוא הוצב בבסיס העיקרי במפרץ קומונוולת'.
לאחר המשלחת עבד סטילוול בברוקן היל, ניו סאות ויילס, מ-1919 עד 1921, כעוזר לגאולוג ד"ר ארנסט קלייטון אנדרוז. הוא מיפה את שדה הזהב של קלגורלי, מערב אוסטרליה, 1928-1927.
סטילוול הצטרף לחברה המלכותית של ויקטוריה בשנת 1910 וכיהן כנשיאה בשנים 1953–1954.
פרנק נף

| --- | --- |
אין תמונה חופשית
 לידה:  1928 (בן 96 בערך) לוגאנו, שווייץ 
 מדינה:  שווייץ 
 
פרנק נף (בגרמנית: Frank Naef; נולד ב-1928) הוא עיתונאי שווייצרי. נודע בזכות תפקידו כמפקח הראשי על תחרות האירוויזיון.
ביוגרפיה

נף שימש מ-1978 ועד 1992 כמפקח על תחרות האירוויזיון וכאחראי על מחלקת האירועים המיוחדים באיגוד השידור האירופי.
במהלך החזרות האחרונות לאירוויזיון 1979 הורה נף לקצר את השיר הישראלי "הללויה", אחרי שהתגלה כי השיר ארוך ב-19 שניות מהאורך המותר לשיר בתחרות, 3 דקות, אחרת ייאסר על ישראל להשתתף בתחרות, עקב הפרת כללי התחרות.
במהלך אירוויזיון 1985 כאשר לעיני הקהל נקרעה שמלתה של מנחת התחרות ליל לינדפורש, בתאונת מלתחה, שהייתה מבוימת, הוא ביקר אותה על כך, וזאת בין היתר, משום שהמתיחה הזו לא הוצגה בחזרות.
באירוויזיון 1991 כאשר נוצר תיקו בין שתי מדינות, הוא הכריז על קרולה משוודיה כזוכה, עקב כך שלפי כללי התחרות המדינה שקיבלה יותר פעמים 10 נקודות היא הזוכה (לשוודיה ולצרפת הוענקו 12 נקודות על ידי כמות זהה של מדינות,לכן ההכרעה עברה למספר הפעמים שהוענקו 10 נקודות,וכאן ידה של שוודיה הייתה על העליונה).
פרד מסטרד סטיוארט

| --- | --- |
אין תמונה חופשית
 לידה:  17 בספטמבר 1932 אנדרסון, אינדיאנה, ארצות הברית 
 פטירה:  7 בפברואר 2007 (בגיל 74) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת פרינסטון, בית הספר ג'וליארד 
 שפות היצירה:  אנגלית 
 יצירות בולטות:  Century 
 
פרד מסטרד סטיוארט (באנגלית: Fred Mustard Stewart‏; 17 בספטמבר 1932 - 7 בפברואר 2007) היה סופר אמריקני.
אחרי שבצעירותו קיבל חינוך מוזיקלי ולמד נגינה על פסנתר, פנה לכתיבת ספרים. לרוב הוא חיבר סאגות שציירו משפחות עשירות ומשפיעות, ואת קורותיהן על רקע אירועים היסטוריים סוערים. כדרכם של ספרים המשתייכים לז'אנר הספרות הקלה, ספריו מתאפיינים בריבוי דמויות ובעלילה מהירה, אך אינם מעמיקים באפיון הדמויות.
בין ספריו שתורגמו לעברית: "הדרך לפסגה", "אשת הזהב", "אליס איילנד", "ליידי דרלינגטון" ועוד.
ספרו ""six weeks" ‏ (1976) הופק ב-1982 לסרט "שישה שבועות בכיכובם של דאדלי מור ומרי טיילר מור.
פארא הוקי קרח

מזחלת פארא הוקי קרח
שחקן פארא הוקי קרח שולט בדיסקית
קנדה נגד ארצות הברית באתגר ההוקי מזחלות 2015
פארא הוקי קרח (מאנגלית: Para Ice Hockey; נקרא בעבר הוקי מזחלות, ובאנגלית Sledge hockey או Sled Hockey) הוא משחק קבוצתי שפותח על מנת לאפשר לאנשים בעלי לקות פיזית לשחק הוקי קרח. פארא הוקי קרח הומצא בתחילת שנות ה-60 בסטוקהולם, שוודיה, במרכז שיקום ונחשב לאחד המשחקים הפופולרים ביותר במשחקים הפאראלימפיים.
הוועד הפאראלימפי הבינלאומי משמש גם כגוף העליון שמנהל את הענף בעולם, ומארגן, בנוסף לטורניר הפאראלימפי, גם את אליפויות העולם שלו.
היסטוריה

בתחילת שנות ה-60, זוג שוודי פיתח מזחלת עבור הוקי קרח על מנת שיוכלו להמשיך לשחק הוקי קרח למרות לקותם הפיזית. העיצוב כלל שני להבי מחליקיים על מסגרת מתכת שאפשרה לדיסקית המשחק לעבור תחתיה. העיצוב הושלם על ידי הרכבת מוטות מעוגלים על ידיות אופניים כתחליף למקלות ההוקי הסטנדרטיים. למרות הקפדה על מדידות הציוד במשחקים הפאראלימפיים, העיצוב כיום דומה לעיצוב המקורי.
למרות חוסר העניין הראשוני בענף, החלה תחרות שכללה 5 קבוצות באירופה בשנת 1971. בשנת 1981 הוקמה הקבוצה הראשונה בבריטניה, זמן קצר לאחר מכן, בשנת 1982 הוקמה הקבוצה הראשונה בקנדה, לעומתן, בארצות הברית הוקמה קבוצת הוקי המזחלות הראשונה רק בשנת 1990. הוקי המזחלות המשיך להתפתח באסטוניה ויפן ובשנת 1994 נכלל כענף במשחקים הפאראלימפיים בלילהאמר שבנורווגיה, בהם זכתה שוודיה במדליית הזהב. בשנת 2010, במשחקים הפאראלימפיים בוונקובר שבקנדה התקיימה לראשונה תחרות לקבוצות מעורבות, בהן הורשו להשתתף גברים ונשים יחד.
חוקים

חוקי המשחק מאוד דומים לחוקים הרגילים של הוקי קרח כשההבדל העיקרי הוא חוקים לגבי המזחלות עצמן והשחקנים. קובץ החוקים הבינלאומי הראשון נערך בשנת 1990 על בסיס החוקים הקנדים להוקי קרח. החוק הייחודי היחיד לפארא הוקי קרח הוא זה האוסר על התנגשות חזיתית באמצעות המזחלת בשחקן יריב.
ספסל השחקנים וספסל העונשין נמצאים בגובה הקרח על מנת לאפשר כניסה ויציאת שחקנים ללא צורך בעזרה ממאמן או אדם אחר ואף רצפתם עשויה קרח או קרח סינתטי על מנת למנוע נזק ללהבי המזחלות.
כל ציוד השחקנים חייב להיות מאושר על ידי הוועדה לאישור ציוד הוקי, כולל המזחלות, המקלות, הקסדות וכל ציוד מגן אחר.
המקלות בנויים מלהבי מקלות הוקי רגילים אך בזווית גדולה יותר על מנת לאפשר לשחקנים שליטה נוחה בדיסקית. בקצה המקל יש 6 עד 8 שיני מתכת לצורך תנועה, המתבצעת על ידי דחיפת הקרח באמצעות חלקו המשונן של המקל. על שיני המתכת להיות באורך של עד סנטימטר אחד על מנת למנוע נזק לקרח או פציעה לשחקנים אחרים.
ראו גם

הוקי קרח
המשחקים הפאראלימפיים
מקל פארא הוקי קרח עשוי סיבי פחמן
פסקל קיניאר

| --- | --- |

 לידה:  23 באפריל 1948 (בן 76) ורנֵיי-סור-אַבְר, צרפת 
 מדינה:  צרפת 
 שפות היצירה:  צרפתית 
 סוגה:  מעשייה, פרגמנט (ספרות), מסה, מסה 
 יצירות בולטות:  הצללים הנודדים 
 פרסים והוקרה:  אביר בלגיון הכבוד (16 במרץ 1995)  הפרס הגדול לספרות של SGDL (1998)  מפקד מסדר האמנויות והספרות (13 בספטמבר 2016)  קצין בלגיון הכבוד (31 בדצמבר 2012)  פרס השפה הצרפתית (1991)  פרס פורמנטור (2023)  הפרס לרומן של האקדמיה הצרפתית (2000)  פרס גונקור (2002)  פרס הנסיך פייר 
 pascal-quignard.fr
 
פסקל קיניאר (בצרפתית: Pascal Quignard; נולד ב- 23 באפריל 1948), סופר צרפתי.
ביוגרפיה

נולד למשפחת מורים בוֶורנֵיי-סור-אַבְר שבחבל נורמנדי עילית בצרפת, וגדל בעיר הנמל לה הבר. nגיל שנה ומחצה סבל מקשיים שתוארו כקשורים לאוטיזם ואנורקסיה, שנמשכו עד שהיה בן שש עשרה שנה. בהקשר זה אמר מאוחר יותר: "אי יכולתי לדבר גרמה לי לכתוב." הוא התעניין בספרות העת העתיקה ובמוזיקה, ולמד בכוחות עצמו לנגן בפסנתר, בעוגב, בצ'לו, בכינור ובויולה.
ב-1966 החל ללמוד פילוסופיה בסורבון והיה תלמידם של עמנואל לוינס ושל פול ריקר. התכונן לכתוב עבודת מחקר בהדרכתו של עמנואל לוינס, אך מרד הסטודנטים של מאי 1968 שם לאל את תוכניתו זו. הוא התרחק מן הפילוסופיה משום שלדבריו: "היא לבשה צורה שלא התאימה לי עוד." הוא עסק במכירת ספרים עתיקים והחל לכתוב את ספריו הראשונים.
חיבורו הראשון הייתה מסה שהוקדשה לסופר ולעיתונאי האוסטרי לאופולד פון זאכר-מאזוך מסה זו פורסמה בכתב העת מרקור דה פראנס. ב-1976 הפך לאחד העורכים של כתב עת זה. ב-1986 פרסם את הרומן "סלון וירטמברג", וב-1989 - את הרומן "מדרגות טירת שאמבור", שלא זכו להצלחה בציבור. הוא הפך לאחד העורכים של הוצאת גלימאר בפריז.
המפורסם שבספריו הוא "כל הבקרים שבעולם" (1991) על אודות מרן מארה - נגן הויולה דה גמבה בחצרו של לואי הארבעה עשר, מלך צרפת בורסאי. ספר זה עובד לקולנוע על ידי הבמאי אלן קורנו בכיכובו של ז'ראר דפרדייה. פסקל קיניאר שימש כנשיא הפסטיבל הבינלאומי לאופרה ולתיאטרון הבארוק הנערך בארמון ורסאי מאז שנוסד תחת הנהגתו של נשיא צרפת פרנסואה מיטראן.
ב-1994 החליט פסקל קיניאר לפרוש מכל פעילות מוזיקלית ולהתמסר לספרות בלבד. ב-1997 לקה בהתקף לב - מה שגרם לו לכתוב את ספרו "חיים סודיים". ספר זה כולל רומן, יומן אישי, קובץ שירה, מסות ואמרות. בשנת 2000 פרסם את הרומן "מרפסת ברומא", ב-2002 - את הרומן "הצללים הנודדים" שזיכה אותו בפרס גונקור, וב-2006 - את הרומן "וילה אמאליה".
יצירתו של פסקל קיניאר זוכה לתשומת לב מרובה בחוגים הספרותיים של צרפת.
ספריו שתורגמו לעברית

פסקל קיניאר, כל הבקרים שבעולם / מרפסת ברומא, מצרפתית: חגית בת-עדה, הוצאת סמטאות, 2012.
פאלקנזה

| --- | --- |
סמל פאלקנזהסמל פאלקנזה

מראה אווירי של אגם פאלקנהאגן   (Falkenhagener See)
 מדינה:  גרמניה גרמניה
 מדינה:  ברנדנבורג ברנדנבורג
 מחוז:  האבלנד
 ראש העיר:  הייקו מולר   Heiko Müller
 שפה רשמית:  גרמנית
 תאריך ייסוד:  1923
 שטח:  43.30 קמ"ר
 גובה:  32 מטרים
 אוכלוסייה:  ‏
  ‑ בעיר:  44,806 (31 בדצמבר 2022)
  ‑ צפיפות:  940 נפש לקמ"ר (2011)
 קואורדינטות:  52°49′59″N 13°05′30″E﻿ / ﻿52.83306°N 13.09167°E﻿ / 52.83306; 13.09167
 אזור זמן:  UTC +1
 http://www.falkensee.de/
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפאלקנזה(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפאלקנזה(למפת ברנדנבורג רגילה) פוטסדאם קוטבוס פרנקפורט אורניינבורג אברסוולדה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןפאלקנזה(למפת ברנדנבורג מוגדלת) פוטסדאם קוטבוס פרנקפורט אורניינבורג אברסוולדה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןפאלקנזה  he tabBackground:;tabBorder:#aaa;defaultTab:0;
פאלקנזה (בגרמנית: Falkensee) היא עיר במחוז האבלנד שבמדינת ברנדנבורג שבגרמניה. זוהי העיר הגדולה ביותר במחוז מבחינת מספר תושביה והיא שוכנת על גבולה המערבי של ברלין.
היסטוריה

פאלקנזה נוסדה ב-1923 על ידי מיזוגן של הערים פאלקנהאגן (Falkenhagen) וסגפלד (Seegefeld) ושם העיר החדשה שולב משמות שתי הערים הללו. במהלך מלחמת העולם השנייה פעל במקום מחנה משנה של מחנה הריכוז זקסנהאוזן. בזמני השיא הכיל המחנה 2500 אסירים שהועסקו בעבודת כפייה. פאלקנזה גובלת בברלין המערבית ובין השנים 1961-1990 הפרידה בין שתי הערים חומת ברלין.
דמוגרפיה

כעיר לוויין השוכנת בצמוד לברלין, צמחה פאלקנזה עם ברלין עצמה. לאחר מלחמת העולם השנייה הצטמצמה אוכלוסיית פאלקנזה עקב הניתוק הטריטוריאלי שנכפה עליה מברלין המזרחית. מאז נפילת חומת ברלין, חזרה אוכלוסייתה של העיר לצמוח והיא ממשיכה לגדול.
תחבורה

לפאלקנזה יש תחנת רכבת השוכנת על קו הרכבת ברלין-המבורג. רכבות מקומיות ורכבות אזוריות-מהירות עוצרות בתחנה בשניים מרציפיה. שתי רכבות מקומיות, המקשרות את ברלין לעיר נאוון (Nauen), עוצרות בפאלקנזה. בסמיכות לתחנת הרכבת ממוקם מסוף אוטובוסים מרכזי ובו סככה גדולה לאופניים.
הערות שוליים

| --- | --- |
בקרת זהויות :  GND: 4380072-5  MusicBrainz: 1a385d1a-62b2-4b19-8e5a-1fd2c7f8bd7b  VIAF: 245388321   WorldCat (עם VIAF): 245388321
פסקל שימבונדה

פסקל שימבונדה (בצרפתית: Pascal Chimbonda, נולד ב-21 בפברואר 1979) הוא כדורגלן צרפתי המשחק בעמדת הבלם.
קריירה בינלאומית

שימבונדה זומן לסגל נבחרת צרפת לקראת טורניר מונדיאל 2006 לאחר שהפגין יכולת טובה במהלך העונה. במהלך משחק ידידות לקראת המונדיאל בו ניצחה צרפת 2-0 את דנמרק, ב-31 במאי 2006, שותף שימבונדה כמחליף דקות מועטות בסיום המשחק במקומו של ווילי סניול. למרות זימונו לסגל, שימבונדה לא שיחק עבור צרפת במהלך מונדיאל 2006. משחק הידידות מול דנמרק היה בסופו של דבר משחקו היחיד בנבחרת הצרפתית.
בשנת 2003, הוא שיחק שלושה משחקים עבור נבחרת גוואדלופ בשלבי המוקדמות של אזור הקריביים לגביע הזהב של CONCACAF.